Walther Rathenau

Walther Rathenau (29. september 1867 Berliin – 24. juuni 1922 Berliin) oli juudi rahvusest Saksamaa tööstur ja poliitik.

Walther Rathenau oli juudi rahvusest suurtöösturi Emil Rathenau poeg. 1886–1889 õppis ta Berliinis ja Straßburgis füüsikat, keemiat ja filosoofiat. 1889–1990 õppis Rathenau Müncheni Tehnikaülikoolis masinaehitust ja keemiat. 1893–1898 töötas ta Bitterfeldis elektrokeemiatehase ärijuhina. Alates 1899. aastast tegutses ta oma isa asutatud firma AEG juhatuses, alates 1915. aastast oli selle president.Walther Rathenau 1867-1922 Lebendiges Museum Online

Walther Rathenau kuulus 1918. aastal asutatud Saksa Demokraatlikku Parteisse (Deutsche Demokratische Partei).DDP Die Weimarer Republik : Deutschlands erste Demokratie

Alates 1921. aasta maist oli ta Saksamaa ülesehitusminister. Alates 31. jaanuarist 1922 oli ta välisminister. Genova konverentsil sõlmis ta 1922. aasta aprillis Nõukogude Venemaaga Rapallo lepingu.Walther Rathenau : Biografie whoswho.de

1922. aasta 24. juuni hommikul mõrvati autoga tööle sõitnud Walther Rathenau paremäärmuslaste poolt.Die Ermordung Walter Rathenaus Lebendiges Museum Online

Viited

Kategooria:Saksamaa ettevõtjad
Kategooria:Saksamaa poliitikud
Kategooria:Tapetud poliitikud
Kategooria:Juudid
Kategooria:Sündinud 1867
Kategooria:Surnud 1922